Komisijos Reglamentas (EB) Nr. 1112/2001
2001 m. birželio 6 d.
dėl nuostatų, leidžiančių nukrypti nuo Tarybos reglamento (EB, Euratomas) Nr. 58/97 nuostatų, susijusių su draudimo paslaugų statistika
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos [1] su pakeitimais, padarytais Reglamentu (EB, Euratomas) Nr. 410/98 [2], ypač į jo 12 straipsnio x punktą,
kadangi:
(1) Reglamentas (EB, Euratomas) Nr. 58/97 nustatė bendrą Bendrijos statistinių duomenų apie draudimo rinkos sektoriaus Bendrijoje struktūrą, veiklos rūšis, rezultatus ir konkurencingumą rengimo sistemą.
(2) Reglamento (EB, Euratomas) Nr. 58/97 11 straipsnis nustato, kad pereinamuoju laikotarpiu gali būti leidžiama nukrypti nuo minėto reglamento priedų nuostatų.
(3) Valstybės narės paprašė leisti nukrypti nuo Reglamento (EB, Euratomas) Nr. 58/97 5 priedo nuostatų dėl draudimo paslaugų statistikos 2000-2002 m. laikotarpiu. Kadangi valstybių narių duomenų rinkimo sistemas reikia pakeisti, turi būti leidžiama taikyti šias leidžiančias nukrypti nuostatas.
(4) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
2000-2002 m. ataskaitiniu laikotarpiu Reglamento (EB, Euratomas) Nr. 58/97 5 priedo 4 skirsnio 4 dalyje pateikto B sąrašo rodikliams galima taikyti leidžiančias nukrypti nuostatas, kaip nurodyta šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 6 d.